30/04/2019 | Administración LocalMunicipal
A Capela
Bases da convocatoria para a selección de persoal técnico de turismo 2019

ANUNCIO Bases do Programa para a contratación dun/ha técnico/a en turismo para a atención do Portal de entrada ás Fragas do Eume no Concello da Capela Por Resolución da Alcaldía-Presidencia n.º 2019-0111, de data 25 de abril de 2019, aprobáronse as bases do programa para a contratación dun/ha. técnico/a. en turismo para a atención do Portal de entrada ás Fragas do Eume no Concello da Capela. As mencionadas bases foron modificadas por Resolución da Alcaldía-Presidencia n.º 2019-0115, de data 29 de abril de 2019, polo que ao abeiro do establecido no artigo 205 da Lei 2/2015, do 29 de abril, de Emprego Público de Galicia, publicanse as mencionadas bases. BASES ESPECÍFICAS QUE REXERÁN O PROCEDEMENTO DE SELECCIÓN PARA A CONTRATACIÓN DUN/HA TRABALLADOR/A PERSOAL LABORAL TEMPORAL PARA UNHA PRAZA DE PERSOAL TÉCNICO/A E BOLSA DE EMPREGO PARA A ATENCIÓN DO PORTAL DE ENTRADA ÁS FRAGAS DO EUME-A CAPELA PRIMEIRA.–OBXECTO DA CONVOCATORIA. A presente convocatoria ten por obxecto regular o procedemento de selección para a contratación dun traballador/a, persoal laboral temporal, para unha praza de persoal técnico para a atención do Portal de entradas ás Fragas do Eume – A Capela, mediante o procedemento de concurso-oposición, nos termos e condicións salientados no acordo da Xunta de Goberno Local da Deputación Provincial da Coruña do 4 de xaneiro de 2019, publicada no BOP do 9 de xaneiro de 2019, n.º 6 (Programa DPO029/2019 de subvencións dirixido a concellos e agrupacións de concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2019). A categoría do posto e de Grupo II (A2). A xornada de traballo será en quendas de mañá e tarde atendendo ás necesidades do servizo ata un total de 6 horas diarias, que poderá ser de luns a domingo tendo en conta os descansos regulamentarios de acordo co calendario de apertura e funcionamento do Portal de Entrada ás Fragas do Eume-A Capela. A duración co contrato será no período comprendido entre a formalización do contrato de traballo ata o 31 de decembro de 2019. SEGUNDA.–REQUISITOS DOS ASPIRANTES. Os requistios que, en todo caso, teñen que reuniren os aspirantes con referencia á data de finalización do prazo de presentación de solicitudes, son os seguintes: a) Ter a nacionalidade española. b) Ser nacional doutros estados aos que se refire e nas condicións que establece o artigo 57 do Real Decreto Lexislativo 5/2015, do 30 de outubro, que aproba o Estatuto básico do empregado público. c) Ter cumpridos os dezáseis anos de idade e non ter alcanzado a idade máxima de xubilación forzosa para o acceso ao empregado público. d) Titulación: O persoal aspirante deberá estar en posesión ou en condición de tela no prazo de remate de presentación de instancias das seguintes titulacións: – Técnico superior en Guía, Información e Asistencia Turística ou equivalente. – Técnico en Empresas e Actividades Turísticas ou equivalente. – Grao ou diplomatura en Turismo ou equivalente homologado. – Dobre grao en Ciencias Empresariais e Turismo. – Grao ou licenciatura en Historia da Arte. – Grao ou licenciatura en Humanidades. – Grao ou licenciatura en Xeografía e Ordenación do Territorio. – Grao ou licenciatura en Historia. Tódolos requisitos relacionados con anterioridade posuiranse polo aspirante no momento de remata-lo prazo de presentación de instancias, debendo de continuar en posesión dos mesmos ata o momento de formalización do contrato. e) Non padecer enfermidade nin estar afectado por limitación física ou psíquica que sexa incompatible co desempeño das correspondentes función. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou encargos públicos por resolución xudicial, para o acceso ao corpo ou escala de funcionario, ou para exercer función similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público. TERCEIRA.–SOLICITUDES E ADMISIÓN DE ASPIRANTES.1. Solicitudes. –No prazo de cinco días hábiles, a contar do seguinte do anuncio no BOP, os interesados en participar no proceso selectivo, dirixirán instancia a Alcaldía-Presidencia, de acordo ao modelo do ANEXO I destas bases, tendo que achegarse coas mesmas a seguinte documentación: 1. Fotocopia do carnet de identidade.2. Relación dos méritos que se acrediten, por cada un dos apartados de que consta o concurso.3. Fotocopia simple do documento acreditativo do certificado Celga 4 ou superior. De non aportarse o Celga 4 ou superior os aspirantes deberán realizar un exercicio eliminatorio para acreditar o coñecemento da lingua galega.4. Documentación acreditativa dos méritos que se posúan. Non se terán en conta os documentos que non queden debidamente acreditados dentro do prazo de presentación de instancias. No caso de certificacións a emitir polo propio Concello de A Capela, ou de documentos que obren no mesmo, bastará con unir xustificante da súa solicitude ou indicar a súa existencia na solicitude, para poder telos en conta.5. Declaración de non ter sido separado do servizo por motivos disciplinarios. A solicitude dirixírase ao alcalde-presidente, presentarase no Rexistro Xeral do Concello da Capela ou en calquera das formas establecidas no artigo no Rexistro Xeral do Concello da Capela (As Neves, 46-A, A Capela), ou ben nos lugares e na forma que determina o artigo 16 da Lei 39/2015, do 1 de outubro, do procedemento administrativo común.2.–Admisión. a) Unha vez rematado o prazo de presentación de instancias, por Decreto da Alcaldía aprobarase a lista provisional de aspirantes admitidos e excluídos, con indicación das causas de exclusión, de ser o caso. Este Decreto publicarase no taboleiro de anuncios e na páxina web do Concello. De non existir exclusións, esta terá carácter definitivo, non dando lugar ao seguinte trámite. b) Os aspirantes non admitidos disporán dun prazo de dous días hábiles, contados desde o seguinte ao da publicación da lista provisional de admitidos e excluídos no taboleiro de anuncios e na páxina web do Concello, co fin de emendar o defecto que motivara a súa non admisión. c) Unha vez que remate o prazo de reclamacións, por Decreto da alcaldía aprobárase a lista definitiva de aspirantes admitidos e excluídos. Esta resolución publicarase no taboleiro de anuncios e na páxina web do Concello, indicando na mesma o lugar, data e hora do primeiro exercicio da fase de oposición. CUARTA.–TRIBUNAL DE SELECCIÓN. Será nomeado polo alcalde, podendo ser obxecto das correspondentes recusacións ou abstencións que legalmente procedan. O Tribunal Cualificador do proceso selectivo designarase de conformidade co disposto o artigo 60 do TREBEP e 59 da Lei 2/2015, do 29 de abril, do emprego público de Galicia, e estará composto polos seguintes membros: Presidente: funcionario ou persoal laboral que se designe pola Alcaldía-Presidencia, xunto co seu suplente.3 vogais funcionarios ou persoal laboral designados pola Alcaldía-Presidencia xunto cos seus suplentes. Secretario: un funcionario designado pola Alcaldía-Presidencia. O Tribunal non poderá constituirse nin actuar sen a asistencia de máis da metade dos seus membros (sexan titulares ou suplentes). En todo caso, será precisa a asistencia do presidente e do secretario, ou quen os substitúa. Todos os membros do tribunal cualificador actuarán con voz e voto, agás o/a Secretario/a, que non terá voto nas sesión do tribunal. As dicisións do tribunal cualificador adoptaranse por maioría de votos dos membros presentes, resolvendo en caso de empate, o voto de calidade do seu presidente. O tribunal poderá disponer da incorporación de asesores e especialistas para as probas que estime pertinentes, e estes, que actuarán con voz pero sen voto, limitaranse únicamente ó exercicio das súas especialidades técnicas, en base ás que, exclusivamente, colaborarán co órgano de selección. O tribunal cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. QUINTA.–CONCURSO-OPOSICIÓN. FASE DE OPOSICIÓN (de 0 a 10 puntos) Consistirá en respostar por escrito, nun tempo de 45 minutos un test dun máximo de 25 preguntas relacionadas coas funcións propias do posto, e referidas a temas socioculturais, históricos, xeográficos e turísticos do Concello da Capela e Ferrolterra en xeral. A puntuación máxima desta fase será de 10 puntos. Cada pregunta correcta puntuarase con 0,40 puntos, restando igual puntuación as preguntas respostadas incorrectamente e as non respostadas. O aspirante que non acade 5 puntos será eliminado do proceso selectivo. Rematada a proba, o tribunal publicará no taboleiro de anuncios e na páxina web do Concello, a relación de aspirantes aprobados por orde de puntuación obtida, e indicando o lugar e data de celebración da fase de concurso. FASE DE CONCURSO (de 0 a 6 puntos) Só serán obxecto de baremación os méritos alegados polos candidatos que superen a previa fase de oposición e non foran eliminados do proceso selectivo, con carácter previo á apertura da fase de concurso. O baremo aplicable para a valoración dos méritos será o seguinte: a) Por servizos prestados e ata un máximo de 3 puntos: 1. Servizos prestados en Museos ou Centros de Interpretación e Portais de Acceso a Visitantes pertencentes ás Administracións Públicas, tanto por conta allea como por conta propia (autónomo): 0,10 puntos por cada mes completo.2. Servizos prestados en Museos ou Centros de Interpretación e Portais de Acceso a Visitantes, pertencentos a Centros, Entidades ou Empresas, tanto por conta allea como por conta propia (autónomo): 0,05 puntos cada mes completo. A antigüidade anterior xustificarase mediante certificación de servizos prestados realizada pola Administración onde prestasen os servizos, ou ben fotocopia dilixenciada do contrato de traballo ou dos servizos prestados ou certificación orixinal da empresa xustificativa da experiencia manifestada e informe orixinal de vida laboral expedido pola Tesourería Xeral da Seguridade Social. O traballo por conta propia terá que acreditarse por certificados acreditativos dos traballos. b) Cursos de formación impartidos pola Administración Pública (ata un máximo de 2 puntos o conxunto do apartado). – Por cada curso de duración superior a duascentas horas (200): 0,5 puntos – Por cada curso de duración igual ou superior a setenta e cinco horas (75) e inferior a duascentas horas (200): 0,35 puntos. – Por cada curso de duración igual ou superior a vinte horas (20) e inferior a setenta e cinco horas (75): 0,20 puntos Os cursos deberán ter relación directa e expresa coas funcións propias dun/ha. técnico/a. de turismo. A formación acreditárase mediante o certificado expedido, e no seu caso homologado, polo órgano competente da Administración Pública correspondente. c) Coñecemento de idiomas extranxeiros (máximo 1 punto). Nivel usuario básico Nivel A1: 0,15 puntos Nivel A2: 0,25 puntos. Nivel usuario independiente Nivel B1: 0,50 puntos. Nivel B2: 0,75 puntos. Nivel usuario competente Nivel C1: 0,80 puntos Nivel C2: 1,00 punto. Serán admitidos certificados acreditativos de obtención de nivel de idiomas tanto expedidos por EOI como de organismos privados con validez internacional (Cambridge, Trinity…). Rematado o proceso da fase de oposición e fase de concurso, o tribunal de selección, publicará no taboleiro de anuncios e na páxina web do Concello, a relación de aspirantes por orde de puntuación, unha sumada a puntuación obtida na fase de oposición e fase de concurso, propoñendo á Alcaldía ao aspirante que acade a máxima puntuación para que se proceda a súa contratación. SEXTA.–BOLSA DE EMPREGO. Formarase unha bolsa de emprego de conformidade coa puntuación acadada polos/as aspirantes que terá un período de duración máxima de tres anos, a partires do día 1 de xuño de 2019. SEÉTIMA.–NORMATIVA APLICABLE. A presente convocatoria, as súas bases e cantos actos administrativos deriven delas e da actuación da comisión de selección, poderán seren impugnadas polos interesados nos casos e na forma establecida na Lei 39/2015, do 1 de outubro, de Procedemento Administrativo Común das Administracións Públicas”. MODELO DE INSTANCIA Ó SR. ALCALDE-PRESIDENTE DO CONCELLO DA CAPELA Ante vostede comparece, e MANIFESTA: Que desexo participar no proceso selectivo para a contratación laboral temporal dun/ha. técnico/a. de turismo do Concello da Capela para o Portal de Entrada ás Fragas do Eume. Que reúno tódolos requisitos esixidos nas bases referidos á data de finalización do prazo sinalado para a presentación da solicitude, e que acepto as bases e declaro que son certos os datos obrantes na presente instancia, comprometéndome a probar documentalmente tódolos datos que figuran nesta solicitude. Xunto á presente instancia a seguinte documentación: A. ________________________ B. ________________________ C. ________________________ D. ________________________ E. ________________________ Por todo o exposto, SOLICITO: SER ADMITIDO A PARTICIPAR NO PROCEDEMENTO DA SELECCIÓN. A Capela, ____ de __________ de 20__ Asdo.: ___________________________ A Capela, a 29 de abril de 2019. O alcalde Manuel Meizoso López